b'\n_START_ARTICLE_\nJakov Aleksejevi\xc4\x8d Potjomkin\n_START_SECTION_\n\xc5\xbdivljenje\n_START_PARAGRAPH_\nSin generalmajorja Alekseja Potjomkina je leta 1794 vstopil v voja\xc5\xa1ko \xc5\xa1olo, nato pa je bil preme\xc5\xa1\xc4\x8den v pa\xc5\xa1ki korpus; leta 1797 je postal vi\xc5\xa1ji pa\xc5\xbe._NEWLINE_19. maja 1799 je kot poro\xc4\x8dnik vstopil v konjeni\xc5\xa1ki polk, v katerem je 31. marca 1805 prejel \xc4\x8din polkovnika in sodeloval v kampanjah leta 1805 in 1807 ter v vojni s \xc5\xa0vedi (1808-09)._NEWLINE_23. novembra 1809 je postal poveljnik 2. lovskega polka, nato pa je bil \xc5\xbee 26. januarja 1810 odpu\xc5\xa1\xc4\x8den iz voja\xc5\xa1ke slu\xc5\xbebe. 17. januarja 1811 je bil ponovno sprejet v voja\xc5\xa1ko slu\xc5\xbebo in sicer kot poveljnik 48. lovskega polka ter isto\xc4\x8dasno \xc5\xa1e 3. brigade 17. pehotne divizije._NEWLINE_31. oktobra 1812 je bil povi\xc5\xa1an v generalmajorja in 16. decembra istega leta je postal poveljnik Semjonovskega polka. Za zasluge v ve\xc4\x8d bitkah je bil 2. aprila 1814 povi\xc5\xa1an v generaladjutanta in 22. julija 1819 je postal poveljnik 2. gardne pehotne divizije; predhodno je poveljeval 1. brigadi 1. gardne pehotne divizije._NEWLINE_11. maja 1821 je postal poveljnik 4. pehotne divizije, kateri je poveljeval do 2. oktobra 1827. V generalporo\xc4\x8dnika je bil povi\xc5\xa1an 22. decembra 1824._NEWLINE_Pozneje se je udele\xc5\xbeil rusko-tur\xc5\xa1ke vojne na Donavi in Kavkazu. Leta 1830 je postal za\xc4\x8dasni generalni guverner Podolskih Volga\xc5\xa1kih provinc.'